AIŠKINAMASIS RAŠTAS
DĖL SAVIVALDYBĖS BŪSTO PARDAVIMO
2026 m. rugpjūčio 3 d.
Panevėžys
	
1. Sprendimo projekto tikslai ir uždaviniai: 
	 Teikiamas sprendimo projektas dėl nuomojamo savivaldybės būsto pardavimo rinkos kaina asmeniui, turinčiam teisę jį pirkti pagal Lietuvos Respublikos valstybės paramos būstui įsigyti ar išsinuomoti įstatymą (toliau – Įstatymas). 
	2. Siūlomos teisinio reguliavimo nuostatos, laukiami rezultatai: 
Savivaldybės taryba, vadovaudamasi įstatymais, įgyvendina Savivaldybei nuosavybės teise priklausančio turto savininko funkcijas.
	2026 m. gegužės 27 d. gautas (asmens duomenys neskelbtini), nuomojančio Savivaldybei nuosavybės teise priklausantį būstą adresu Vilties g. 4-19, Panevėžyje, prašymas dėl leidimo pirkti gyvenamąsias patalpas (toliau – Prašymas). Būstas įtrauktas į Parduodamų savivaldybės būstų ir pagalbinio ūkio paskirties pastatų sąrašą, patvirtintą Savivaldybės tarybos 2024 m. gruodžio 27 d. sprendimu Nr. 1-542 „Dėl savivaldybės tarybos 2019 m. gegužės 30 d. sprendimo Nr. 1-188 „Dėl parduodamų savivaldybės būstų ir pagalbinio ūkio paskirties pastatų sąrašo patvirtinimo ir savivaldybės tarybos 2018 m. sausio 25 d. sprendimo Nr. 1-16 pripažinimo netekusiu galios“ pakeitimo“. Būstas 2021-05-26 išnuomotas socialinio būsto sąlygomis vadovaujantis Įstatymo 1, 9, 11, 15, 16 straipsniais (galiojanti suvestinė redakcija nuo 2020-07-02 iki 2021-06-30). Nuomos sutarties sąlygos buvo pakeistos vadovaujantis Tarybos 2023-09-28 sprendimu Nr. 1-292, kaip asmeniui, atitinkančiam Įstatymo 20 straipsnio 7 dalies 2 punktą. 
	Savivaldybės būsto nuomos sutartis buvo sudaryta 2023-10-05.  Prašymą pateikęs nuomininkas atitinka Įstatymo 25 straipsnio 2 dalies 5 punkte patvirtintas sąlygas – Už rinkos vertę, apskaičiuotą pagal Turto ir verslo vertinimo pagrindų įstatymą, Civiliniame kodekse nustatyta tvarka įvertinus parduodamo objekto vertę pakeitusias nuomininko investicijas, savivaldybės tarybos sprendimu gali būti parduodami šie savivaldybei nuosavybės teise priklausantys būstai ir pagalbinio ūkio paskirties pastatai bei jų dalys: savivaldybės būstai, kurie nuomojami ne socialinio būsto nuomos sąlygomis ir kuriuose nuomininkai yra išgyvenę ne trumpiau kaip 5 metus nuo būsto nuomos sutarties sudarymo dienos, neatsižvelgiant į taikytas būsto nuomos sąlygas.
	 Vadovaujantis Įstatymu, kitais galiojančiais teisės aktais ir atsižvelgiant į nuomininko Prašymą bei darbo grupės savivaldybės būstams parduoti posėdžio protokolą, parengtas sprendimo projektas dėl buto pardavimo rinkos kaina. 
Šiuo sprendimu siekiama įgyvendinti Įstatymo nuostatas ir priimti sprendimą dėl Savivaldybės būsto nuomininko Prašymo. Gautos lėšos už parduotą Savivaldybės būstą bus panaudotos socialinio būsto fondo plėtrai.
3. Lėšų poreikis ir šaltiniai: 
	Nenumatoma.
4. Sprendimui priimti reikalingi pagrindimai, skaičiavimai ar paaiškinimai: 
	Pagal UAB „Verslavita“ turto vertės nustatymo pažymą, išduotą 2026 m. liepos 7 d., būstas Vilties g. 4-19, Panevėžys (buto bendras plotas – 30,99 kv. m.), įvertintas 46 000,00 Eur (keturiasdešimt šešiais tūkstančiais eurų). Turto vertė apskaičiuota lyginamuoju metodu. Panašaus turto kainos svyruoja nuo 32 500,00 Eur (31,69 kv. m.) iki 50 000,00 Eur (29,18 kv. m.). Savivaldybės būstas yra 1964 m. statybos, sienų medžiaga – plytos, šildymas – centrinis. 
Su paskaičiuota kaina nuomininkas supažindintas ir sutinka. 
	

	5. Kieno iniciatyva parengtas sprendimo projektas: 
Sprendimo projektą parengė Turto valdymo skyrius pagal (asmens duomenys neskelbtini) Prašymą ir darbo grupės savivaldybės būstams parduoti posėdžio protokolą.
Turto valdymo skyriaus vyr. specialistė           		                    Simona Stočkutė
